text: 10.000 gæster til fodboldstævne 
  22 juli 2012 kl. 12.56
  I weekenden har Fanø været vært for Danmarks største stævne indenfor 5-mandsfodbold.
  Men selvom det er landets største stævne af sin slags, så er det ikke fodboldspillet, der prioriteres højest af alle spillere.
  Stævnet er kendt for, at her er plads til alle og det betyder blandt andet plads til spillere, der nøjes med tre kampe - og så går turen i ølteltet.
  Stævnet blev afsluttet søndag eftermiddag med finaler i damerækker og mixrækker.
  